laion/Wikipedia-Exotic huggingface dataset:
ג'ו לוק

ג'וזף ויליאם לוֹק (באנגלית: Joseph William Locke; נולד ב-24 בספטמבר 2003) הוא שחקן יליד האי מאן. הוא ידוע בתפקידו כצ'ארלי ספרינג בסדרת הטלוויזיה "עוצר נשימה" המשודרת בנטפליקס. לוק נולד בדאגלס, האי מאן. הוא למד בתיכון באלקרמין. הוא השתתף בהפקות התיאטרון הלאומי בשנת 2020 וכן בהפקות בתיאטרון Gaiety באי מאן ועם קבוצת הנוער של מרכז קנזינגטון לאמנות. לוק הוא הומוסקסואל. באפריל 2021, פורסם כי לוק לוהק לתפקיד ראשי, לצד קיט קונור, בסדרת הטלוויזיה "עוצר נשימה" בהפקת נטפליקס. הסדרה היא עיבוד לרומן הגרפי באותו השם, מאת אליס אוזמן. הוא נבחר מתוך כ־10,000 שחקנים פוטנציאליים אחרים שהיו מועמדים לתפקיד. בעוד לוק היה בן 17 בזמן הצילומים, הוא מגלם תלמיד בן 15 בבית ספר תיכון לבנים אנגלי. מדיה וקבצים בנושא ג'ו לוק בוויקישיתוף ג'ו לוק, ברשת החברתית אקס (טוויטר) ג'ו לוק, ברשת החברתית אינסטגרם ג'ו לוק, ברשת החברתית טיקטוק ג'ו לוק, במסד הנתונים הקולנועיים IMDb (באנגלית) ג'ו לוק, באתר MusicBrainz (באנגלית) O'Connor, Rachael (22 באפריל 2022). "Who is in the cast of Netflix's Heartstopper?". Metro. נבדק ב-23 באפריל 2022. {{cite journal}}: (עזרה) Williams, K-Ci (22 באפריל 2022). "Netflix's "Heartstopper" Stars Want Everyone to See "How Amazing and Beautiful Queerness Is"". Teen Vogue. נבדק ב-23 באפריל 2022. {{cite journal}}: (עזרה) "Students petition Tynwald to reverse Syrian refugee position". Manx Radio. 26 בנובמבר 2019. נבדק ב-23 באפריל 2021. {{cite web}}: (עזרה) "Netflix show starring Manx actor streams next week". Manx Radio. 17 באפריל 2022. נבדק ב-17 באפריל 2022. {{cite web}}: (עזרה) "Joe's heart-stopping moment, as he gets picked for lead Netflix role". IOM Today. 2 במאי 2021. נבדק ב-3 במאי 2021. {{cite journal}}: (עזרה) "Manx actor lands role in Netflix series". 24 באפריל 2021. נבדק ב-25 באפריל 2021. {{cite web}}: (עזרה) James, Alastair (2022-04-13). "Heartstopper's young stars are ready to share the love in Netflix's most uplifting LGBTQ series yet". Attitude UK. נבדק ב-26 באפריל 2022. The conversation then turns to how the actors relate to their characters. As a young gay man, Joe, who is 18 and from the Isle of Man, compares his schooldays with what Charlie goes through. {{cite web}}: (עזרה) Stroud, Will (22 באפריל 2021). "Heartstopper: Kit Connor and Joe Locke to star in Netflix adaptation of gay graphic novel". Attitude. נבדק ב-22 באפריל 2021. {{cite journal}}: (עזרה) "Joe Locke - 1883 Magazine - Heartstopper". 1883 Magazine (באנגלית אמריקאית). 2022-04-21. נבדק ב-2022-04-25. Harrison, Ellie (2022-04-24). "Heartstopper's Joe Locke: 'Lots of queer teenagers feel like they don't deserve love'". The Independent (באנגלית). נבדק ב-2022-04-24. "Who Plays Charlie Spring In Netflix's 'Heartstopper'? Everything You Need To Know About Joe Locke". Capital FM (באנגלית). נבדק ב-2022-04-24. James, Alastair (13 באפריל 2022). "Heartstopper's Joe Locke: LGBTQ youth should know they 'deserve happiness'". Attitude. נבדק ב-16 באפריל 2022. {{cite journal}}: (עזרה)
אצברית ממאירה

אצברית ממאירה (שם מדעי: Dactylopius opuntiae) היא חרק ממשפחת Dactylopiidae, השייכת לעל-המשפחה כנימות מגן. הביצה בוקעת כשעה מההטלה והזחל עובר שני מחזורי התפתחות (נימפות) שמשכם הכולל כ-16 ימים הזכרים עוברים גם שלב גולם הנמשך כשמונה ימים. בסך הכל הזמן מההטלה לבגרות מינית הוא כ-16 ימים לנקבות ו-24 ימים לזכרים. בתנאי שפע מזון פוריות הנקבה היא כ-550 צאצאים. הכנימה מופצת בסיוע ציפורים כאשר היא נצמדת לרגליהן וכך מגיעה בעזרתן לאזורים נרחבים. בשנת 2013 זוהתה האצברית על שיחי צבר בצפון הארץ, בישראל האצברית היא מין פולש שייתכן שהגיע על קקטוס מיובא. כיום נעשים ניסיונות לטפל בנזקי הכנימה על ידי הדברה ביולוגית באמצעות חיפושית טורפת בשם מושית. מדיה וקבצים בנושא אצברית ממאירה בוויקישיתוף אצברית ממאירה, באתר ITIS (באנגלית) אצברית ממאירה, באתר NCBI (באנגלית) אצברית ממאירה, באתר האנציקלופדיה של החיים (באנגלית) אצברית ממאירה, באתר GBIF (באנגלית) את הצְבָרים לא יכניעו – הדברה ביולוגית בעזרת הכנימה אצברית ממאירה J. Antonio Palafox-Luna et al., Life cycle and fecundity of Dactylopius opuntiae (Hemiptera: Dactylopiidae) in Opuntia ficus-indica (Caryophyllales: Cactaceae), Agrociencia 52, 2018 ניר חסון, מבצע צבר: כך גייס חוקר ישראלי חיפושית ממקסיקו להצלת הסברס בארץ מהכחדה, באתר הארץ, 16 באוגוסט 2024 כנימה אלימה מאיימת על שיח הצבר הישראלי, באתר הפורטל לחקלאות טבע וסביבה, ‏12/11/2013 ערך זה הוא קצרמר בנושא פרוקי-רגליים. אתם מוזמנים לתרום לוויקיפדיה ולהרחיב אותו.
2step

2step הוא שיר של הזמר-יוצר הבריטי אד שירן, מתוך אלבום האולפן החמישי שלו, =. השיר נכתב על ידי שירן, דייוויד הודג'ס, לואי בל ואנדרו ואט, והופק על ידי שני האחרונים. ב-22 באפריל 2022 יצא הרמיקס לשיר, בהשתתפות הראפר האמריקאי ליל בייבי, כסינגל החמישי של האלבום. הוא נשלח לרדיו מוזיקה עכשווית למבוגרים בארצות הברית ב-25 באפריל 2022. שירן אמר כי כתב את השיר מנקודת הביטחון הנמוכה ביותר שלו, "כל שיר שעשיתי, הייתי שולח ומקבל תגובה פושרת. נכנסתי לאולפן ופשוט כתבתי על כך שיש לי חוסר ביטחון עצמי". ב-19 באוגוסט 2021 הכריז שירן על אלבום האולפן החמישי שלו, =, בו נכלל השיר כרצועה התשיעית. ב-29 באוקטובר 2021 יצא "2step" לאור ביחד עם שאר רצועות האלבום. קליפ המילים לשיר הועלה לערוץ היוטיוב של שירן ב-29 באוקטובר 2021, יחד עם שאר הקליפים של השירים האחרים באלבום. הווידאו קליפ הרשמי לשיר צולם בקייב, אוקראינה, וכולל הופעת אורח של ליל בייבי. אד שירן – שירה, גיטרה, הפקה, כתיבה דייוויד הודג'ס – הפקה, כתיבה לואי בל – תופים, קלידים, הפקה, תכנות אנדרו ואט – גיטרה, קלידים, הפקה, תכנות סטיוארט הוקס – מאסטרינג מארק "ספייק" סטנט – מיקסינג פול למאלפה – הנדסה מידע על הסינגל "2step" באתר מיוזיק בריינז מידע על היצירה "2step" באתר Discogs מילות השיר "2step" באתר Genius סרטון השיר "2step" באתר יוטיוב Lipshutz, Jason (22 באפריל 2022). "The Kid Laroi, Megan Thee Stallion, Pusha T: Must-Hear Releases of the Week". Billboard. ארכיון מ-22 באפריל 2022. נבדק ב-29 באפריל 2022. {{cite web}}: (עזרה) אד שירן, דייוויד הודג'ס, לואי בל, אנדרו ואט Hot/Modern/AC Future Releases | Hot Adult Contemporary Rock Songs and Release Dates, All Access (באנגלית) Ed Sheeran explains meaning behind every song on his new album =, Heart (באנגלית) Ed Sheeran announces new album, =, the Guardian, ‏2021-08-19 (באנגלית) 2step (feat. Lil Baby) - Single by Ed Sheeran (באנגלית אמריקאית), 2022-04-22, נבדק ב-2022-04-27 Top 40/M Future Releases | Mainstream Hit Songs Being Released and Their Release Dates, All Access (באנגלית)
אזור 9 (מילאנו)

אזור 9 במילאנו (באיטלקית: Zona 9 di Milano) הוא אזור הממוקם במרכז העיר מילאנו שבאיטליה אשר מהווה את מרכז העסקים העיקרי של העיר מילאנו. אזור 9 הוא אחד מתשע החטיבות המנהליות של העיר מילאנו. באזור זה ממוקמות שתיים מתחנות הרכבת המרכזיות בעיר - "מילאנו סנטראל" ו"פורטה גריבלדי", כמו גם גורדי שחקים רבים המרכיבים את קו הרקיע המודרני של העיר ואשר בהם נמצאים משרדי המטה של התאגידים העיקריים שפועלים ממילאנו כיום. אזור 9 משתרע על פני 21.12 קמ"ר והוא מנה כ-181,598 תושבים נכון לשנת 2013. האזור מהווה גם יעד תיירותי מרכזי בשל המבנים ההיסטוריים, מוסדות התרבות ואפשרויות האוכל והבילוי המגוונות שבו. המוזיאון למדעי הטבע אתר הנצחת השואה במילאנו פארק ספריית העצים בפורטה נובה אנדרטת השואה המוזיאון למדעי הטבע תחנת הרכבת המרכזית של מילאנו פארק ספריית העצים בפורטה נובה ערך זה הוא קצרמר בנושא איטליה. אתם מוזמנים לתרום לוויקיפדיה ולהרחיב אותו.
נאפולי באסקט

נאפולי באסקט (באיטלקית: Napoli Basket) היא קבוצת כדורסל איטלקית מהעיר נאפולי המשחק בליגת העל האיטלקית בכדורסל. המועדון החליף את ס.ס. נאפולי שפורקה ב-2009. באוגוסט 2016, לאחר קריסתה הכלכלית ופירוקה של ס.ס נאפולי, הקים צ'ירו רוגיירו קבוצה חדשה בשם "Cuore Napoli Basket". הקבוצה החלה את דרכה בסרייה ב', הליגה האיטלקית השלישית. באותה עונה הצליחה נאפולי לעלות לסרייה א'2 לאחר שסיימה ראשונה בבית ג' של העונה הסדירה וניצחה את ברגמו בגמר הפלייאוף. באותה עונה זכתה נאפולי גם בגביע ה-LNP הראשון שלה. בתום עונת 2017/18 ירדה הקבוצה בחזרה לסרייה ב' לאחר שהפסידה בפלייאאוט לרוזטו שארקס. בתום העונה עברה ההנהלה ליזמים הנפוליטניים פדריקו גרסי ופרנצ'סקו טבאסי והמועדון שינה את שמו לנאפולי באסקט. ב-2018/19 סיימה נאפולי את העונה הסדירה במקום ה-6 בבית ד', אך הפסידה בחצי הגמר לפלקנסטרו פלסטרינה. ביוני 2019 הודיע המועדון כי רכש את הזכויות של לניאנו באסקט נייטס והשיג את הזכות להשתתף בעונת 2019/20 בסרייה א'2. נאפולי סיימה את העונה הסדירה במקום ה-8 ועלתה לשלב השני, אך זה לא שוחק בעקבות מגפת הקורונה באיטליה. בעונת 2020/21 זכתה הקבוצה בגביע ה-LNP השני שלה, כשניצחה בגמר את אודינה 80–69. ב-27 ביוני 2021, בעקבות הניצחון בגמר הפלייאוף מול אודינה, עלתה נאפולי לסרייה א'. בעונתה הראשונה בליגה, תחת המאמן מאוריציו בוסקאליה, סיימה הקבוצה במקום ה-14 ולא העפילה לפלייאוף, וגם בעונה הבאה הכזיבה וסיימה במקום ה-12. בעונת 2023/24 זכתה נאפולי לראשונה בתולדותיה בגביע האיטלקי בכדורסל לאחר ניצחונות על ברשה, פלקנסטרו רג'אנה ואולימפיה מילאנו. הגביע האיטלקי בכדורסל זכייה (1): 2024 ארצות הברית ג'ייסון ריץ' ארצות הברית ג'רמי פארגו ארצות הברית ג'אקורי ויליאמס ליטא ארטוראס גודאיטיס פולין מייקל סוקולובסקי קנדה טיילר אניס מדיה וקבצים בנושא נאפולי באסקט בוויקישיתוף אתר האינטרנט הרשמי של נאפולי באסקט נאפולי באסקט, ברשת החברתית פייסבוק נאפולי באסקט, ברשת החברתית אינסטגרם פרופיל, באתר LNP (באיטלקית) Cuore Napoli Basket, patron Ciro Ruggiero lascia la compagine napoletana, לה רמפה, ‏18 באוגוסט 2018 (באיטלקית) Napoli Basket, vinta la Coppa Italia di Serie A2, אינפורמרה, ‏6 באפריל 2021 (באיטלקית) Estasi Napoli: torna in Serie A dopo 13 anni!, לה גזטה דלו ספורט (באיטלקית)
פינוי מוקשים

פינוי מוקשים הוא תהליך של סילוק מוקשים מאזור מסוים (פינוי מוקשים ימיים קרוי גם שליית מוקשים). במהלך מבצעים צבאיים, המטרה היא לפנות במהירות המרבית את המוקשים שהונחו לאורך נתיב מסוים בו יעברו הכוחות הצבאיים, כאשר לעיתים קרובות פינוי המוקשים מבוצע באמצעות פתרונות כמו מגוב וגלי הדף. לעומת זאת, המטרה של "פינוי מוקשים הומניטרי" היא הסרת כל המוקשים עד עומק מסוים על מנת להפוך שטח מסוים לבטוח לשימוש של אוכלוסייה אנושית. כלבים, אשר מאומנים במיוחד לשם כך, משמשים גם כן במטרה לצמצם את החיפוש ולוודא שהאזור פונה לחלוטין ממוקשים. התקנים מכניים כגון כנפיים ומחפרים משמשים לעיתים רבות גם כן לצורך פינוי מוקשים. לאורך השנים נבדקו מגוון רב של שיטות לאיתור מוקשים. השיטות הללו כוללות בין היתר שיטות אלקטרומגנטיות, שאחת מהן (מכ"ם חודר קרקע) מופעלת במקביל לשימוש בגלאי מתכות. שיטות אקוסטיות יכולות לחוש את החלל שנוצר על ידי המארזים של המוקשים. לאורך השנים פותחו גם חיישנים מיוחדים שמסוגלים לזהות דליפת אדים ממוקשים. בעלי חיים כמו חולדות ונמיות מסוגלות לנוע בבטחה מעל לשדות מוקשים ולזהות מוקשים. איתור ופינוי מוקשים היא פעילות מסוכנת וציוד מגן אישי אינו מסוגל להגן מפני כל סוגי המוקשים. לאחר שמאתרים מוקשים בדרך כלל מנטרלים אותם או מפוצצים אותם באמצעות חומרי נפץ אחרים, אף על פי שבמקרים מסוימים ניתן גם להשמיד את המוקשים מבלי לגרום למוקשים להתפוצץ, באמצעות כימיקלים או באמצעות חום קיצוני. חייל אמריקאי מבצע פינוי מוקשים חבלני הצבא הבריטי מפנים מוקשים בנורמנדי (1944) כלב אשר אולף לזהות מוקשים (שדה התעופה באגרם, אפגניסטן) פינוי מוקשים בבקעת הירדן באמצעות דחפור די-9 בשירות צה"ל המצויד במגוב רציף הרשות לפינוי מוקשים מדיה וקבצים בנושא פינוי מוקשים בוויקישיתוף ערך זה הוא קצרמר בנושא צבא. אתם מוזמנים לתרום לוויקיפדיה ולהרחיב אותו.
לשיר (זיכיון)

לשיר (באנגלית: Sing) הוא זיכיון בידור אמריקאי של אילומיניישן הפקות. הזיכיון כולל שני סרטים באורך מלא, חמישה סרטים קצרים וסחורת מרצ'נדייזינג גדולה נלוות. הסרט הראשון, "לשיר", יצא לאקרנים ב-21 בדצמבר 2016 וקיבל ביקורות חיוביות מהמבקרים. הסרט השני, "לשיר 2", יצא לאקרנים ב-22 בדצמבר 2021 בארצות הברית וקיבל גם ביקורות חיוביות מהמבקרים. שני הסרטים ביחד גרפו עד כה 1.035 מיליארד דולר. ערך מורחב – לשיר (סרט) העלילה מתרחשת בעולם המאוכלס בידי חיות אנושיות, שם אולם תיאטרון מפורסם של קואלה בשם באסטר מון (מתיו מקונוהיי) עומד להסגר בגלל קשיים כלכליים אליהם הוא נקלע, לפיכך באסטר יוצא במסע במטרה להצילו באמצעות קיום תחרות כישרונות מוזיקליים נושאת פרס. העלילה מתמקדת בחמשת הפיינליסטים: חזירה בשם רוזיטה (ריס ויתרספון), עכבר בשם מייק (סת' מקפרלן), דורבנית בשם אש (סקרלט ג'והנסון), פילה בשם מינה (טורי קלי) וגורילה בשם ג'וני (טארון אגרטון). ערך מורחב – לשיר 2 עלילת הסרט מספרת על באסטר מון וחבריו השחקנים מהסרט הקודם אשר מנסים לקדם מופע חדש באולם "מגדלי הקריסטל" בעיר רדשור, המהווה מוקד של תעשיית הבידור. משאין להם קשרים, הוא וחבריו מתגנבים למשרדיו של הזאב, איל ההון המרושע והאמרגן ג'ימי קריסטל, המפיק מופע חדש. החבורה הוגה רעיון להביא את האריה כוכב הרוק האגדי קליי קאלוויי למופע שאת מתכונתו הם מציעים לקריסטל, קריסטל הסכים שאם תוך 3 שבועות לא יהיה מופע הוא יהרוג את מון. בעזרתה של הדורבנית אש נשלח מון למצוא את קליי המבודד ולשכנע אותו לחזור לבמה. גונתר השמרטף הוא סרטון אנימציה קצר בו העלילה מתמקדת סביב גונתר כשהוא שומר על החזירונים של נורמן ורוזיטה. נכלל ב-DVD של הסרט לשיר. אהבה ממבט ראשון הוא סרטון האנימציה הקצר השני שמתמקד במיס קרולי אשר מנסה למצוא אהבה באמצעות אתר הכרויות שג'וני המליץ לה. נכלל ב-DVD של הסרט לשיר. מאמן החיים של אדי הוא סרטון אנימציה קצר שלישי המתמקד באדי נודלמן אשר קיבל מאמן אישי דיגיטלי ונכנס לסמינר כדי עזור לאמו או שיסולק מהבית. נכלל ב-DVD של הסרט לשיר. לעיניו של גונתר בלבד הוא סרטון אנימציה קצר רביעי המתמקד בג'וני וגונתר אשר צפו במופע של מהפנט בעיר רדשור, כאשר הקוסם הפנט את גונתר הוא חשב שהוא סוכן חשאי. נכלל ב-DVD של הסרט לשיר 2. אטרקציה חייתית הוא סרטון אנימציה אשר מתמקד בדאריוס אשר מנסה להצטלם לפרסומת חדשה. נכלל ב-DVD של הסרט לשיר 2. אילומיניישן הפקות אתר האינטרנט הרשמי של לשיר "Sing (2016) - Box Office Mojo". www.boxofficemojo.com. נבדק ב-3 בדצמבר 2021. {{cite web}}: (עזרה) "Sing 2 (2021) - Box Office Mojo". www.boxofficemojo.com. נבדק ב-3 בדצמבר 2021. {{cite web}}: (עזרה) "Sing (2016)". Rotten Tomatoes. Fandango Media. נבדק ב-10 באוקטובר 2021. {{cite web}}: (עזרה) "Sing Reviews". Metacritic. CBS Interactive. נבדק ב-3 בדצמבר 2021. {{cite web}}: (עזרה) "Sing 2 (2021)". Rotten Tomatoes. Fandango Media. נבדק ב-3 באפריל 2022. {{cite web}}: (עזרה) "Sing 2 Reviews". Metacritic. CBS Interactive. נבדק ב-3 בדצמבר 2021. {{cite web}}: (עזרה)
שלמה פרידמן

הרב שלמה פרידמן (20 באפריל 1894 – 29 באוקטובר 1958) היה האדמו"ר הרביעי מצ'ורטקוב, מרכז פעילותו היה בתל אביב. הרב שלמה פרידמן נולד בי"ד בניסן ה'תרנ"ד בעיירה צ'ורטקוב לרבי נחום מרדכי פרידמן ולחווה לאה, בתו של רבי שלמה פרידמן (בן הרב אברהם יעקב פרידמן (הראשון) מסדיגורה). ביוני 1914 נישא לבת דודו רחל, בתו של רבי ישראל פרידמן מסדיגורה. התחנך אצל סבו האדמו"ר מסדיגורה שהעריכו מאוד. לאחר פטירת אביו בשנת ה'תש"ו (1946) הסכים בחוסר רצון לשמש כאדמו"ר מצ'ורטקוב בתל אביב וקבע את מושבו ברחוב אחד העם. הנהגתו של הרב פרידמן הייתה בצנעה ולא הרבה בביקור חסידיו ואף סירב לנסוע לארצות הברית לבקרם. היה ידוע כבעל חסד שחילק את מרבית כספו לצדקה, וכן היה ממייסדי החינוך העצמאי. היה חולה רוב ימיו ובשלוש שנותיו האחרונות היה חולה בסרטן בצורה קשה. נפטר בט"ו בחשון ה'תשי"ט ונטמן בחלקת אדמו"רי רוז'ין בבית הקברות נחלת יצחק. לאחר פטירתו חסידי צ'ורטקוב ביקשו מדודו, הרב צבי אריה טברסקי לשמש כאדמו"ר מצ'ורטקוב. הרב פרידמן נהג לומר דברי תורה בהזדמנויות רבות ולאחר פטירתו התגלה כי הוא כתב אותם לעצמו ושמר בביתו. דברי התורה יצאו לאור בספר "דברי שלמה" בירושלים בשנת ה'תשכ"א (1961) על ידי אחד מחסידיו, הרב דוד משה שפיגל, שכיהן שנים רבות כגבאי בית המדרש טשורטקוב בשכונת מאה שערים בירושלים. לרב פרידמן היו שני ילדים: אברהם יעקב פרידמן - נפטר בגיל 3 בי"ח באייר תרפ"ו ונטמן בווינה. ציפורה פיגא - נישאה לחיים נהוראי ולהם בת אחת, רות כ"ץ. מאיר וונדר, אנציקלופדיה לחכמי גליציה כרך ד', עמ' 231. ישראל שפיגל, על הצדיקים ועל החסידים, כרך א', עמ' 255. שלמה פרידמן באתר GRAVEZ ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
צלב הגבורה

צלב הגבורה (בפולנית: Krzyż Walecznych) הוא עיטור צבאי פולני המוענק עבור "מעשי גבורה ואומץ לב בשדה הקרב". הוא מוענק בדרך כלל לקצינים, למש"קים או לחיילים פשוטים, ובמקרים נדירים לאזרחים המשתתפים בלחימה. הוא הוצג לראשונה על ידי מועצת ההגנה הלאומית ב-11 באוגוסט 1920. ניתן להעניק את העיטור לאותו אדם עד ארבע פעמים. העיטור ניתן רק בזמן מלחמה ועד חמש שנים לאחר סיומה. העיטור נוסד בשנת 1920 בעיצומה של המלחמה הפולנית-סובייטית, זמן קצר לפני שיאה בקרב על ורשה. בתחילה העיטור הוענק באופן אישי על ידי המפקד העליון של הצבא הפולני. בהמשך נוספה האפשרות להאציל את הענקת המדליה למפקדי חזית ואוגדות. עד 29 במאי 1923, הוענק צלב הגבורה עבור המלחמה הפולנית-סובייטית, לכ-60,000 חיילים. מלבד אלה שהשתתפו במלחמה הפולנית-סובייטית, העיטור הוענק רטרואקטיבית גם לחלק מהחיילים של הלגיון הפולני (אנ'), של יחידות צבאיות במלחמת העולם הראשונה, למורדים בשלזיה עילית שהייתה חלק מרפובליקת ויימאר, לחיילים במרד בפולין גדול ב-1918–1919 (אנ'), ולחברי הארגון הצבאי הפולני (אנ'), שהוקם בזמן מלחמת העולם הראשונה על ידי יוזף פילסודסקי. העיטור הוענק גם לוותיקי מרד ינואר 1863 ולעיר פּלוצק. עיטור הגבורה היה העיטור הצבאי הפולני היחידי שהוענק גם לזרים בין השנים 1921–1923. הוא הוענק למספר רב של צרפתים, ביניהם רמון פואנקרה, ז'ורז' קלמנסו, פרדיננד פוש ופיליפ פטן. בינואר 1941 הוציא המפקד העליון הפולני, ולדיסלב סיקורסקי צו המחזיר את צלב הגבורה. בהכרזת נשיא פולין מ-20 בספטמבר צוין כי ניתן להעניק את העיטור ארבע פעמים ללא קשר למספר הפעמים שאותו אדם קיבל את העיטור בשנים 1918–1921. על כן היו אנשים שקיבלו את העיטור שמונה פעמים, ביניהם סטפן רובצקי והגנרל ולדיסלב אנדרס. אף על פי שרשמית הדבר לא היה אפשרי, הוענק העיטור חמש פעמים ללוחמת וסוכנת SOE אלזבייטה זבצקה (אנ') על פעולותיה בזמן מלחמת העולם השנייה, ויאן מזורקייביץ' (אנ') שהיה קצין במרד ורשה קיבל אותו 11 פעמים. בשנת 1943, לאחר קרב לנינו, העניק הגנרל זיגמונט ברלינג, מפקד הדיוויזיה הפולנית הראשונה, שנתמכה על ידי ברית המועצות, את צלב הגבורה למספר חיילים. המדליה עצמה אושרה כעיטור צבאי בהוראת מועצת ההגנה הלאומית ב-22 בדצמבר 1944. קרוב ל-30,000 עיטורים הוענקו עד 1950, ובסך הכל בתקופת הרפובליקה העממית הפולנית הוענקו כ-40,000 עיטורים. מדיה וקבצים בנושא צלב הגבורה בוויקישיתוף Ustanowienie Krzyża Walecznych, המוזיאון להיסטוריה פולנית (בפולנית)
יוסף בן וואליד

הרב יוסף בן וואליד (סביב ה'תק"ץ, 1830 - ב' תמוז ה'תרס"ו, 1906) היה פוסק הלכה בולט ודיין לא רשמי בעיר אוראן שבאלג'יריה בסוף המאה ה-19 ובתחילת המאה ה-20. נולד בתטואן לאביו רבי יצחק, רבה של העיר. נשא את ריקא בת רבי ברוך לעסרי, אך לא זכה לילדים. למד אצל אביו רבי יצחק ואצל רבו הרב שמואל ברג'ילון. בשנת ה'תר"ל, לאחר מות אביו הרב יצחק, נדד לעיר אוראן. למד בישיבת 'וזאת ליהודה' שנתמכה על ידי הגביר הרב יהודה חסאן. החל משנת ה'תר"ס, למד שם חברותא יחד עם הרב דוד הכהן סקלי. סירב להתפרנס מהרבנות, ולפרנסתו עבד כסוחר. עם זאת, השתתף תדיר בדיוני ההלכה שהתקיימו בין דייני העיר. בין הרבנים שהתכתב עמהם, יש למנות את הרב חיים בלייח רבה של תלמסאן, הרב אברהם אנקווה רבה של אלמעסכר, והרב מרדכי בן ג'ו רבה של טנג'יר. בלימודו כתב חידושים על התנ"ך, על התלמוד, ופסקי הלכה העוסקים בארבעת חלקי השולחן ערוך. מכתביו עולה, שהחל לכתוב את חידושיו משנת ה'תר"י לכל הפחות. לאחר פטירתו בשנת ה'תרס"ו, שלחה אשתו מרת ריקא, את כתבי בעלה לידי הרב יצחק אשכנזי, בכדי להוציאם לדפוס. רבי יצחק ריכז וסידר את כתביו לספר אחד וקרא שמו 'שמו יוסף'. הספר זכה להסכמות מרבני ארץ ישראל וצפון אפריקה. הספר נדפס במהדורה שנייה על ידי הרב שלמה דיין, ופעם שלישית במהדורה חלקית, על ידי איחוד יהודי טיטואן. חכם יוסף בן וואליד, באתר "החכם היומי" אין מידע אודות תאריך לידתו המדויק. אך מהקדמת רבי דוד הכהן סקלי עולה כי חמותו הייתה חיה עוד לאחר פטירתו בשנת ה'תרס"ו. וא"כ קשה להניח שנפטר זקן. מצד שני, רבי יוסף התחיל לכתוב תשובות הלכתיות החל משנת ה'תר"י (ראו: שמו יוסף סי' רמ"ב). וא"כ, יש להניח שנולד סביב ה'תק"ץ (1830). ראו למשל: ספר שמו יוסף סימן קמ"ה. ראו בהקדמת הרב דוד עובדיה למהדורה שנייה של ספר 'שמו יוסף', עמ' 26. ראו בספר 'שמו יוסף' סימן רס"ה. ורוא עוד בהקדמת הרד"ך לספר 'שמו יוסף'. ספר מלכי ישורון עמ' 63 בערכו. הקדמת רבי שמואל ן' קיקי לספר 'שמו יוסף'. ראו למשל: שמו יוסף סימן רי"ז. ראו למשל בספר 'שמו יוסף' (מהדורה שנייה) סימן ר"ט. ראו למשל: שו"ת רבי מרדכי בן ג'ו, יורה דעה סימנים א-ג. ראו: שמו יוסף סימן קל"ב ורמ"ב. וראו בהקדמת הרב דוד עובדיה למהדורה שנייה של הספר, עמ' 26.
מתרוקן

מתרוקן (בצ'כית: Vratné lahve, כלומר "בקבוקים להחזרה") הוא סרט משנת 2007 מסוגת קומדיה שבוים על ידי הבמאי יאן סבייראק (אנ') ונכתב על ידי אביו זדנייק סבייראק (אנ'), שגם מככב בסרט. הסרט יצא לאקרנים בצ'כיה במרץ 2007. יוזף טקאלון (בצ'כית: Josef Tkaloun) הוא מורה בגיל העמידה בתיכון בפראג אשר אינו יכול לשלוט בכעסיו כשתלמידיו מתנהגים באופן לא ראוי בשיעור ספרות. הוא עוזב את עבודתו, ולמרות אשתו שדוחקת בו לפרוש, הוא הופך לשליח אופניים. לאחר שעבר תאונה, הוא עדיין מסרב להישאר בבית ולוקח עבודה בסופרמרקט המקומי בז'יז'קוב (אנ'). הוא עובד מאחורי דלפק וממחזר בקבוקי בירה מזכוכית. שם הוא מתחיל לפלרטט עם הלקוחות ולשדך חברות גם לחבר ותיק וגם לעמית לעבודה שאיתו הוא עובד. הפלירטוטים שלו (והחלומות הטעונים מינית) כמעט מכניסים אותו לצרות עם אשתו, אז הוא מחליט להצית מחדש את התשוקה בנישואיו על ידי חגיגת יום הנישואין שלו עם טיול בכדור פורח. הטיול המפחיד בכדור הפורח, שמסתיים בהתרסקות, מחייה את מערכת היחסים. זדנייק סבייראק (Zdeněk Svěrák) בתור יוזף טקאלון (Josef Tkaloun). טטיאנה וילהלמובה (Tatiana Vilhelmová) בתור הלנקה (Helenka), ביתו של יוזף דניאלה קולאז'ובה (Daniela Kolářová) בתור אלישקה טקאלונובה (Eliška Tkalounová) ייז'י מאכאצ'ק (Jiří Macháček) בתור לאנדה (Landa) פבל לנדובסקי (Pavel Landovský) בתור ז'זאץ' (Řezáč) מהדורת ה-DVD של הסרט יצאה באוקטובר 2007. המהדורה כוללת סצנות שירדו בעריכה וסטוריבורד של הסרט. "מתרוקן", במסד הנתונים הקולנועיים IMDb (באנגלית) "מתרוקן", באתר AllMovie (באנגלית) "מתרוקן", באתר Rotten Tomatoes (באנגלית) "מתרוקן", במסד הנתונים הקולנועיים KinoPoisk (ברוסית) "Vratné lahve", במסד הנתונים הקולנועיים IMDb (באנגלית) Vratné lahve, באתר "csfd" (בצ'כית) Vratné lahve, באתר "365dni" (בצ'כית) ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "מתרוקן".
דיוויזיית השריון ה-79 (בריטניה)

דיוויזיית השריון ה-79 הייתה דיוויזיית שריון מיוחדת של הצבא הבריטי שהוקמה במהלך מלחמת העולם השנייה. הדיוויזיה הוקמה כחלק מההכנות לפלישה לנורמנדי ב-6 ביוני 1944, יום ה-D. גנרל פרסי הוברט פיקד על הדיוויזיה והיה אחראי על פיתוח כלי רכב משוריינים שהיוו פתרונות לבעיות הנחיתה האמפיבית על קו החוף הצרפתי המוגן; הטנקים הבלתי רגילים האלו שפיתח והפעיל היו ידועים בשם "הבדיחות של הוברט". הם כללו טנקים שצפו, יכלו לפנות מוקשים, להרוס הגנות, לשאת ולהניח גשרים וכבישים. השימוש המעשי בטנקים מיוחדים אלו נעשה במהלך הנחיתות בחופים. כלי הרכב שלה פוזרו כיחידות קטנות על פני הדיוויזיות שהשתתפו בנחיתות ובפעולות הבאות. הדיוויזיה נשארה בפעולה במהלך המערכה בצפון-מערב אירופה, והעניקה תמיכה מיוחדת במהלך הקרבות לקבוצת הארמיות ה-21 ומדי פעם ליחידות אמריקאיות מחוץ לקבוצת הארמיות ה-21. לאחר מכן היו להם שימוש משמעותי במהלך חציית הריין. הדיוויזיה הוקמה כיחידה משוריינת סטנדרטית ששירתה בבריטניה תחת פיקוד הצפון באוגוסט 1942. גנרל אלן ברוק, ראש המטה הכללי הקיסרי, שחזה את הצורך בכלי רכב משוריינים מיוחדים, הציע את הפיקוד על הדיוויזיה למייג'ור-גנרל פרסי הוברט באוקטובר 1942. בתחילה כללה הדיוויזיה חי"ר, ארטילריה וכוח הנדסה, אך יחידת החי"ר, החטיבה ה-185, הוסרה בספטמבר 1942, גדודי הארטילריה שלה הוסרו כולם עד אפריל 1943 ויחידות ההנדסה שלה הוסרו עד נובמבר 1943. הוברט נתן כיוון תקיף והטנקים המוזרים למראה שפיתח והפעיל היו ידועים בתור ה-Hobart's Funnies. הם כללו טנקים שצפו, יכלו לפנות מוקשים, להרוס הגנות, לשאת ולהניח גשרים וכבישים - כל דבר שיאפשר לכוח הפלישה לעלות לחוף ולפרוץ את ההגנות הגרמניות. הדיוויזיה נחתה בצרפת ביוני 1944. הדיוויזיה שימשה עוד במהלך הקרב על ברסט, קרב שפך הסכלדה (מבצע Infatuate), הקרב על משולש רור (מבצע בלקקוק), חציית הריין (מבצע ביזה) ומעבר האלבה. דיוויזיית השריון ה-79 פורקה ב-20 באוגוסט 1945. הוברט פיקד לאחר מכן על המפעל לפיתוח שריון מיוחד (SADE), שהוקם מגורמים של הדיוויזיה ה-79 יחד עם המרכז לאימון ופיתוח סער. מדיה וקבצים בנושא דיוויזיית השריון ה-79 בוויקישיתוף "79th Armoured Division". Unit Histories. נבדק ב-23 במאי 2020. {{cite web}}: (עזרה) "The Funny Tanks of D-Day". Imperial War Museum. נבדק ב-23 במאי 2020. {{cite web}}: (עזרה) "The crossing of the Elbe near Lauenburg". Imperial War Museum. נבדק ב-23 במאי 2020. {{cite web}}: (עזרה) Fletcher, p. 39
פיגוע הירי ברפיח ים

פיגוע הירי ברפיח ים הוא פיגוע ירי שאירע ב-6 בנובמבר 2002 ביישוב רפיח ים שבדרום־מערב גוש קטיף על ידי מחבל פלסטיני תושב חאן יונס. בפיגוע נרצחו עמוס סעדה בן 52 ואסף צפירה בן 18. הפיגוע התרחש בעיצומה של האינתיפאדה השנייה. ב-6 בנובמבר 2002, מוחמד עאשור בריס, בן 25 מחאן יונס, שהועסק כפועל בחממות חקלאיות בסמיכות ליישוב רפיח ים בדרום גוש קטיף, פתח באש לעבר אסף צפירה בן ה-18 מבדולח באזור החממות השייכות למשפחתו, ורצח אותו. לאחר מכן חדר ליישוב רפיח ים, נכנס למתפרה במקום וירה בעמוס סעדה בן 52 ורצח גם אותו. בפיגוע נפצע ישראלי נוסף. המחבל נהרג על ידי רכז הביטחון של היישוב רפיח ים. ארגון גדודי עז א-דין אל קסאם, הזרוע הצבאית של ארגון הטרור חמאס, לקח אחריות על הפיגוע. כתבי, הובאו למנוחות הרוגי הפיגוע ברצועה, באתר ynet, 6 בנובמבר 2002 שני ישראלים נרצחו בפיגוע ירי ע"י פלשתיני שעבד בחממות בגוש קטיף, באתר גלובס, 6 בנובמבר 2002 מאת נדב שרגאי, אחד מההרוגים בגוש קטיף ניצל בעבר מפיגוע, באתר הארץ, 5 בנובמבר 2002 שני ישראלים נרצחו בפיגוע ירי ע"י פלשתיני שעבד בחממות בגוש קטיף, באתר גלובס, 6 בנובמבר 2002